Razpisna dokumentacija za razpis

**PLINIFIKACIJA KOTLOVNICE ULICA SOLIDARNOSTI 5, LITIJA**

Marec 2021

VSEBINA RAZPISNE DOKUMENTACIJE

[1. POVABILO K ODDAJI PRIJAVE 3](#_Toc495058421)

[2. NAVODILA PONUDNIKOM ZA IZDELAVO PONUDBE 3](#_Toc495058422)

[2.1. INFORMACIJE O UPRAVNIKU 3](#_Toc495058423)

[2.2. SPLOŠNE INFORMACIJE O RAZPISU 3](#_Toc495058424)

[2.3. PODLAGA ZA IZVEDBO RAZPISA 4](#_Toc495058425)

[2.4. TEHNIČNE ZAHTEVE OBSEGA REKONSTRUKCIJE in UPRAVLJANJA 4](#_Toc495058426)

[2.5. VPRAŠANJA IN OGLED OBJEKTOV 5](#_Toc495058427)

[2.6. PONUDBA 6](#_Toc495058428)

[2.6.1. VSEBINA IN OBLIKA PONUDBE 6](#_Toc495058429)

[2.6.2. ODDAJA, SPREMEMBA, UMIK TER ODPIRANJE PRIJAV 6](#_Toc495058430)

[2.7. POGOJI 8](#_Toc495058431)

[2.8. MERILA 11](#_Toc495058432)

[2.9. ZAVAROVANJA 11](#_Toc495058433)

[2.9.1. ZAVAROVANJE ZA RESNOST PRIJAVE 11](#_Toc495058434)

[2.9.2. VREDNOTENJE PONUDB 12](#_Toc495058435)

[2.9.3. IZDAJA ODLOČITVE 12](#_Toc495058436)

[2.9.4. SKLENITEV POGODBE 12](#_Toc495058437)

[3. OBRAZCI ZA SESTAVO PONUDBE 13](#_Toc495058438)

[3.1. OVOJNICA 13](#_Toc495058439)

[3.2. PONUDBA št. \_\_\_\_\_\_\_\_\_\_\_ 14](#_Toc495058440)

[3.3. POOBLASTILO ZA PRIDOBITEV POTRDIL IZ URADNIH EVIDENC 15](#_Toc495058441)

[3.4. IZJAVA PONUDNIKA 16](#_Toc495058442)

[3.5. PODATKI O REFERENČNEM DELU 18](#_Toc495058443)

[3.6. MENIČNA IZJAVA ZA RESNOST PRIJAVE 19](#_Toc495058444)

[3.7. ZAVAROVANJE 20](#_Toc495058445)

[3.8. INFORMATIVNI KONCEPT IZVAJANJA OBVEZNOSTI REKONSTRUKCIJE KOTLOVNICE IN OSKRBE Z ENERGIJO 20](#_Toc495058446)

1. POVABILO K ODDAJI PRIJAVE

 Javno podjetje Komunalno stanovanjsko podjetje Litija d.o.o., Ponoviška cesta 15, 1270 Litija, (v nadaljevanju: upravnik ) objavlja povabilo k oddaji ponudbe za **razpis rekonstrukcije kotlovnice ter oskrbo s toplotno energijo v objektu Ulica Solidarnosti 5, Litija po modelu energetskega pogodbeništva.**

Prijavitelje vljudno vabimo k oddaji prijave, v celoti pripravljene v skladu s predmetno razpisno dokumentacijo, ki je brezplačno dostopna na spletni strani upravnika.

1. NAVODILA PONUDNIKOM ZA IZDELAVO PONUDBE
	1. INFORMACIJE O UPRAVNIKU

**Naziv:** KSP Litija, d.o.o.

**Naslov:** Ponoviška cesta 15, 1270 Litija

**Internetni naslov:** http:// www.ksp-litija.si/

**Zakoniti zastopnik**: direktor **-** Roman Ciglar

* 1. SPLOŠNE INFORMACIJE O RAZPISU

**Naziv razpisa:**

Rekonstrukcija kotlovnice na naslovu Ulica solidarnosti 5, Litija ter oskrba s toplotno energijo po modelu energetskega pogodbeništva.

**Številka razpisa:** *027*/2021

**Predmet razpisa**

Predmet razpisa je rekonstrukcija kotlovnice in pripadajočega sistema za proizvodnjo toplotne energije na objektu Ulica Solidarnosti 5, Litija po principu energetskega pogodbeništva ter oskrba s toplotno energijo večstanovanjskih stavb na Rozmanovem trgu v Litiji. Ponudnik na lastne stroške izvede rekonstrukcijo kotlovnice z menjavo energenta ELKO na zemeljski plin. Ponudnik nato celotno pogodbeno obdobje, na lastne stroške izvaja redno, intervencijsko in investicijsko vzdrževanje zgrajenega sistema kotlovnice, upravlja s kotlovnico, pokriva stroške energenta in uporabnike oskrbuje s toplotno energijo.

**Območje izvajanja razpisa** **in osnovni podatki o rabi energije**

Energetska rekonstrukcija se izvaja v kotlovnici na lokaciji ulica Solidarnosti 5, kjer so v kotlovnici vgrajeni trije kotli na ELKO moči vsak po 1,6 MW. Leto izdelave posameznih kotlov, 1999, 2002 in 2003. Iz navedene kotlovnice se preko razdelilne postaje oskrbuje s toplotno energijo več večstanovanjskih objektov. Povprečna letna poraba energenta ELKO za zadnja tri leta znaša 240.000 litrov. Predvidena letna količina energije merjena na izhodu iz kotlovnice znaša **2.000 MWh**.

**Trajanje pogodbenega razmerja:** Trajanje pogodbenega razmerja oskrbe s toplotno energijo je 10 let od dneva zagona rekonstruirane kotlovnice.

* 1. PODLAGA ZA IZVEDBO RAZPISA

Razpis je izveden na podlagi nujno potrebne zamenjave obstoječih kotlov na ELKO, ker je poteklo 20 let od njihove izdelave in ne zagotavljajo več ustreznih izpustov kot jih določajo predpisi.

Osnovna izhodišča za rekonstrukcijo kotlovnice:

* Energent kurilno olje (ELKO) se v celoti zamenja z energentom zemeljski plin (ZP)
* Ponudnik izvede rekonstrukcijo v zahtevanem obsegu po sistemu »funkcionalni ključ«
* Investicija se izvede po principu energetskega pogodbeništva, kjer investicijo, vzdrževanje in upravljanje s kotlovnico za čas trajanja pogodbe prevzame ponudnik.
* Ponudnik nosi vse stroške potrebne za proizvodnjo toplotne energije, vključno z energentom, investicijo ter stroški vzdrževanja, upravljanja in zavarovanja.
* Ponudnik v kotlovnici vgradi ustrezno obračunsko merilno opremo (kalorimeter) preko katerega uporabnike oskrbuje s toplotno energijo, kateri predstavlja mejo dobave oz. projekta med ponudnikom in kupci,
* po preteku 10 letnega (pogodbenega) obdobja lahko vso s strani ponudnika vgrajeno opremo etažni lastniki odkupijo po tržni ceni, ki pa ne more biti višja kot 10% vrednosti začetne investicije.
	1. TEHNIČNE ZAHTEVE OBSEGA REKONSTRUKCIJE in UPRAVLJANJA

**Rekonstrukcija**

Ponudnik mora izvesti rekonstrukcijo kotlovnice najmanj v naslednjem obsegu:

* Izgradnja hišnega priključnega voda zemeljskega plina (za kotlovnico) ustrezne dimenzije komplet z izdelavo projektne dokumentacije, upravnimi dovoljenji, zemeljskimi deli ter strojno instalacijskimi deli. Pod zemeljska dela se upošteva izkop in zasip trase plinovoda ter vzpostavitev prvotnega stanja.
* Izdelava merilno regulacijska postaje za merjenje in regulacijo tlaka zemeljskega plina komplet z magnetnim ventilom in ustrezno zaščito,
* Izvedba notranje plinske napeljave zemeljskega plina,
* Demontaža obstoječe opreme v kotlovnici z odstranitvijo ter izdajo ustreznih potrdil o ravnanju z odpadki in surovinami,
* Vgradnja in montaža dveh ali treh novih kondenzacijskih kotlov priznanega evropskega proizvajalca (kot na primer proizvajalca Viessman, BOSCH/ Buderus) skupne moči vsaj 2,0 MW komplet s pripadajočo opremo za kaskadno vezavo,
* Vgradnja dveh oziroma treh tlačnih gorilnikov priznanega evropskega proizvajalca (kot na primer proizvajalec Weishaupt) ustrezne moči komplet s plinsko progo,
* Vgradnja vremensko vodene regulacije ter regulacije za kaskadno delovanje vgrajenih kotlov,
* Sanacija dimniških tuljav za potrebe vgradnje novih kotlov (vgradnja vložkov v obstoječe dimniške tuljave),
* Vgradnja nove elektro krmilne omare za napajanje transportnih črpalk in napajanje podpostaj,
* Izvedba elektro napeljave za potrebe delovanja kotlovnice,
* Odstranitev betonskih platojev na dimniku na katerih sta bili prej postavljeni raztezni posodi,
* Izvedba sistema za detekcijo plina komplet s plinsko centralo,
* Izvedba nove razdelilne postaje z vso potrebno pripadajočo opremo ter novimi transportnimi črpalkami in ločitev kotlovskega kroga in razdelilne postaje s prenosnikom toplote,
* Vgradnja kalorimetra za merjenje predane toplotne energije (kalorimeter lociran v kotlovnici, pred prenosnikom toplote),
* Gradbeno obdelati stene in tla kotlovnice,
* Mehansko in kemično čiščenje obstoječega rezervoarja ELKO z izdajo ustreznega potrdila,
* Vgradnja ostale opreme in storitev potrebnih za optimalno in zanesljivo delovanje sistema skladno s tehnični pravili stroke in aktualnimi veljavnimi predpisi.
* Izdelava projektne dokumentacije (PID), katero ponudnik izdela in preda uporabniku ob pričetku obratovanja. Dokumentacija mora biti podprta s tehničnimi izračuni in skladna z aktualnimi tehničnimi navodili.

Ponudnik mora v fazi ponudbe na lastne stroške izvesti strokovno dimenzioniranje pomožnega materiala in opreme v kotlovnici kakor tudi vseh merilnih instrumentov.

Ponudnik prevzame riziko neplačila zaračunanih storitev s strani etažnih lastnikov.

Za uporabnika je bistvena zanesljivost oskrbe ter cena toplotne energije za čas pogodbenega razmerja.

**Vzdrževanja in upravljanje**

Ponudnik mora v pogodbenem obdobju za zagotovitev nemotene oskrbe s toplotno energijo v okviru upravljanja in vzdrževanja kotlovnice na lastne stroške opravljati najmanj naslednje obveznosti:

* Letni pregled plinske napeljave z izdelavo tesnostnega preizkusa,
* Letni pregled in čiščenje dimovodnih napeljav s strani dimnikarskega podjetja,
* Letni pregled in čiščenje kotlov s strani dimnikarskega podjetja,
* Letni servis plinskih kotlov,
* Pregled varnostne opreme in opreme za vzdrževanje tlaka,
* Pregled aktivne požarne zaščite z detekcijo plina,
* Pregled elektro napeljav,
* Pregled delovanja ostale vgrajene opreme,
* Redna kontrola nad varnim in zanesljivim delovanjem sistema,
* Zagotovitev optimalnega obratovanja in ustrezne temperature na izhodu iz kotlovnice,
* Izvedba ostalih zakonskih in nujnih vzdrževalnih storitev potrebnih za zagotovitev zanesljive oskrbe z energijo ter zadostitev zakonskim obveznostim.

Meja projekta je na stenah prostora kotlovnice (prostor kotlovnice z vsemi napravami (tudi z napravo za mehčanje vode in vzdrževanje statičnega tlaka primarnega ter sekundarnega toplovoda), kar pomeni, da ponudnik ne posega, vzdržuje ali upravlja s primarnim (toplovod od kotlovnice do merilnika toplote v večstanovanjskih objektih) in sekundarnim (sekundarni toplovod/razvod so cevovodi v stavbah od toplotne postaje do ogrevalnih teles) distribucijskim sistemom toplote, ki v celoti ostane v domeni obstoječih etažnih lastnikov oziroma upravljavce kotlovnice KSP Litija d.o.o.

* 1. VPRAŠANJA IN OGLED OBJEKTOV

Prijavitelji lahko zastavijo vprašanja v zvezi z razpisno dokumentacijo in ostalimi pogoji razpisa preko elektronske pošte info@ksp-litija.si Skrajni rok za postavitev vprašanj v zvezi z razpisom je 25.3.2021 Upravnik bo podal pojasnila, navezujoča se na zastavljena vprašanja, najkasneje dva dni pred rokom za oddajo prijav.

Ogled kotlovnice bo po predhodni najavi, ki mora biti podana na naslov info@ksp-litija.si. do dne 24.3.2021*, do 12:00.* Informativni ogled se bo vršil z vsakim potencialnim ponudnikom ločeno, po predhodnem urniku, ki bo posredovan vsakemu potencialnemu ponudniku, ki bo zaprosil za ogled.

* 1. PONUDBA
		1. VSEBINA IN OBLIKA PONUDBE

Dokumentacijo ponudbe sestavljajo spodaj našteti dokumenti, ki morajo po vsebini in obliki ustrezati obrazcem in drugim navodilom iz razpisne dokumentacije.

1. OVOJNICA
2. PONUDBA
3. POOBLASTILA ZA PRIDOBITEV POTRDIL IZ URADNIH EVIDENC
4. IZJAVA PONUDNIKA
5. PODATKI O REFERENČNEM DELU
6. MENICA IN MENIČNA IZJAVA ZA RESNOST PRIJAVE
7. INFORMATIVNI PROGRAM IZVAJANJA STORITVE

Dokumenti morajo biti izpolnjeni, kot to zahtevajo navodila obrazca ali kot to izhaja iz njihovega besedila.

Ponudba mora biti na zahtevanih mestih podpisana s strani zakonitega zastopnika ponudnika ali osebe, ki ima pisno pooblastilo s strani zakonitega zastopnika za podpis prijave.

Zaželeno je, da so zahtevani dokumenti zloženi po zgoraj navedenem vrstnem redu. Prav tako je zaželeno, da so vse strani prijave oštevilčene z zaporednimi številkami.

Ponudba naj bo sestavljena iz enega (1) originala .

Ponudba mora biti predložena v zaprti, zapečateni ovojnici, na kateri je nalepljen pravilno izpolnjen obrazec OVOJNICA. V kolikor na ovojnici ne bo prilepljen pravilno izpolnjen obrazec OVOJNICA, bo upravnik tako ovojnico odprl z namenom pridobiti podatke o pošiljatelju in jo vrnil na naslov pošiljatelja. Tovrstna prijava ne bo predmet ocene.

Ponudba in ostali dokumenti, vezani na predmetno ponudbo, morajo biti v slovenskem jeziku. V primeru, če prijavitelj predloži dokumente oziroma dokazila v tujem jeziku, se zahteva obvezna predložitev sodno overjenega prevoda v slovenski jezik.

Predložena ponudba mora biti veljavna najmanj 60 dni od roka za oddajo prijav.

Denarne vrednosti v ponudbi morajo biti podane v evrih (EUR).

Stroške v zvezi s pripravo ponudbe v celoti nosi prijavitelj.

Pogoj za popolno vlogo, ki bo predmet obravnave, je vsa zgoraj specificirana dokumentacija.

* + 1. ODDAJA, SPREMEMBA, UMIK TER ODPIRANJE PRIJAV

Prijave morajo do roka za oddajo ponudb prispeti na naslov upravnika do dne 30.3.2021 do 15,00 ure.

Ponudbe morajo ne glede na način dostave (osebno ali po pošti) do vložišča = tajništva KSP Litija d.o.o. prispeti do zgoraj navedenega roka, sicer se bodo štele za prepozno prejete (prejemna teorija).

Pred potekom roka za oddajo ponudb lahko ponudnik v pisni obliki kadarkoli spremeni ali umakne že oddano ponudbo. Po izteku roka za oddajo ponudb, ponudniki ne morejo več spreminjati ali umikati ponudb.

Vsaka sprememba ali umik ponudbe mora biti dostavljena na način, določen v razpisni dokumentaciji. Na pošiljki mora biti jasno označeno, da gre za umik (ponudnik na ovojnico napiše »UMIK PONUDBE« in ime razpisa) ali spremembo ponudbe (ponudnik na ovojnico napiše »SPREMEMBA PONUDBE« in ime razpisa). V spremenjeni ponudbi mora biti jasno navedeno kateri del ponudbe se spreminja in kateri del ponudbe ostaja nespremenjen.

Odpiranje ponudb bo javno za ponudnike in predstavnike etažnih lastnikov kotlovnice in bo predvidoma potekalo na naslovu upravnika kotlovnice KSP Litija d.o.o., predvidoma dne 31.3.2021 ob 10.00 uri.

Upravnik si pridržuje pravico, da pozove ponudnika k dopolnitvi ponudbe.

Upravnik bo s ponudniki izvedel konkurenčni dialog za dosego boljše cene oz. pogojev ponudbe.

Upravnik ni obvezen sprejeti katerekoli ponudbe. Prav tako ponudniki niso upravičeni zahtevati povračil v zvezi z izdelavo ponudbe, v kolikor njihova ponudba ne bo sprejeta ali v primeru celotne razveljavitve razpisa.

* 1. POGOJI

Ponudnik mora izpolnjevati pogoje definirane v tabeli:

|  |  |  |
| --- | --- | --- |
| **POGOJ** | **DOKAZILO** | **DODATNE DOLOČBE** |
| Ponudnik in vsak njegov zakoniti zastopnik, v kolikor gre za pravno osebo, ni bil pravnomočno obsojen zaradi kaznivih dejanj povezanih z delovanjem družne in so opredeljena v., 211., 225. do 264. in 294. členu Kazenskega zakonika RS.  | Izjava ponudnika | V primeru partnerskih prijav mora pogoj izpolnjevati vsak izmed partnerjev. |
| Ponudnik na dan oddaje prijave:* ni v postopku prisilne poravnave ali zanj ni podan predlog za začetek postopka prisilne poravnave in sodišče o tem predlogu še ni odločilo;
* ni v stečajnem postopku ali zanj ni podan predlog za začetek stečajnega postopka in sodišče o tem predlogu še ni odločilo;
* ni v postopku prisilnega prenehanja in zanj ni podan predlog za začetek postopka prisilnega prenehanja in sodišče o tem predlogu še ni odločilo in z njegovimi posli iz drugih razlogov ne upravlja sodišče in ni opustil poslovne dejavnosti in ni v katerem koli podobnem položaju.
 | Izjava ponudnika | V primeru partnerskih prijav mora pogoj izpolnjevati vsak izmed partnerjev. |
| Ponudnik je registriran za opravljanje dejavnosti, ki je predmet razpisa. Za izpolnjevanje pogoja se upošteva datum oddaje prijave. | Izjava ponudnika | V primeru partnerskih prijav partnerji pogoj izpolnijo kumulativno. |
| Da ima sklenjeno zavarovanje za odgovornost proti tretjim osebam | Izjava ponudnika | V primeru partnerskih prijav partnerji pogoj izpolnijo kumulativno |
| Ponudnik ima organizirano in zagotovljeno 24 urno dežurno službo za zagotavljanje varnega in zanesljivega obratovanja vgrajenega sistema, kateri odzivni čas prihoda na lokacijo mora biti manj kot 1h. | Izjava ponudnika | V primeru partnerskih prijav partnerji pogoj izpolnijo kumulativno. |
| Ponudnik ima redno zaposlenega vsaj enega strokovnjaka tehnične stroke (strojne ali elektro) s pridobljenimi certifikati za naslednja področja: evropski energetskih menedžer, upravljalec centralnega ogrevanja, tehnični vodja energetskega objekta, upravljalec kotla | Izjava ponudnika | V primeru partnerskih prijav partnerji pogoj izpolnijo kumulativno. |
| Ponudnik na dan, ko je bila oddana prijava, v skladu s predpisi države oddaje ponudbe nima zapadlih, neplačanih obveznosti v zvezi s plačili prispevkov za socialno varnost ali v zvezi s plačili davkov v vrednosti 50 EUR ali več. | izjava ponudnika | V primeru partnerskih prijav mora pogoj izpolnjevati vsak izmed partnerjev. |
| Ponudnik je imel v zadnjih treh poslovnih letih 2020, 2019 in 2018 (če posluje manj kot 3 leta, v obdobju, odkar posluje) povprečni letni prihodek najmanj 5.000.000,00 EUR. Da je finančno in poslovno sposoben, kar za gospodarske družbe pomeni, da imajo bonitetno oceno na dan izdaje S.BON-1/P obrazca ali enakovrednega bonitetnega poročila, ki bonitetno poročilo pripravlja na podlagi metodologije BASEL II, najmanj SB6 ali enakovredna bonitetna ocena | Izjava ponudnika | V primeru partnerskih prijav mora pogoj izpolnjevati vsak izmed partnerjev. |
| Ponudnik v zadnjih šestih mesecih pred datumom objave predmetnega razpisa ni imel blokiranih poslovnih računov. | izjava ponudnika | V primeru partnerskih prijav mora pogoj izpolnjevati vsak izmed partnerjev. |
| Ponudnik na dan pred sestavitvijo bonitetne informacije in v zadnjih 6 mesecih podjetje ni imelo dospelih neporavnanih obveznosti. | Izjava ponudnika | V primeru partnerskih prijav mora pogoj izpolnjevati vsak izmed partnerjev |
| Ponudnik je v zadnjih petih letih pred objavo razpisa uspešno izvedel najmanj štiri (4) primerljive referenčne projekte vsak skupne nazivne toplotne moči vsaj 1.000 kW, ki zajemajo izvedbo storitev energetske sanacije kotlovnic na ločenih objektih po principu energetskega pogodbeništva iz katerih oskrbuje naročnika s toplotno energijo proizvedeno z zemeljskim ali utekočinjenim naftnim plinom. Upravnik ima pravico preveriti podatke pri potrjevalcih predloženih referenčnih potrdil, ki so osnova za presojanje ustreznosti reference, ali od ponudnika zahtevati predložitev dodatnih dokazil (npr. projektna dokumentacija, gradbeno ali uporabno .dovoljenje, pogodba, itd.). | Izjava ponudnika Izpolnjen obrazec podatki o referenčnem delu | V primeru partnerskih prijav mora pogoj izpolnjevati ponudnik.  |
| Ponudnik ima izdelano idejno rešitev rekonstrukcije kotlovnice in oskrbe z energijo. | Izjava ponudnika.Osnutek pogodbe se preda upravniku v fazi konkurenčnega dialoga. | V primeru partnerskih prijav partnerji pogoj izpolnijo kumulativno. |
| Ponudnik mora v ponudbi predložiti seznam bistvenih komponent s predvideno življenjsko dobo. | Izjava ponudnikaSeznam bistvenih component z predvideno življensko dobo | V primeru partnerskih prijav partnerji pogoj izpolnijo kumulativno |
| Ponudnik se je udeležil ogleda  | Potrdilo upravnika o udeležbi ponudnika na ogledu kotlovnice v objektu ulica Solidarnosti 5 v Litiji. | V primeru partnerskih prijav partnerji pogoj izpolnijo kumulativno. |

MEHANIZEM OBLIKOVANJA CENE STORITVE

Pogodbena cena toplotne energije je sestavljena iz fiksnega in variabilnega dela. V ceni, ki jo ponudi ponudnik niso vključene zakonsko določene dajatve, ker se te lahko tekom izvajanja pogodbe spreminjajo.

FIKSNA CENA TOPLOTE

Fiksna cena toplote je celotno trajanje pogodbene dobe enaka in se spreminja 1x letno skladno z inflacijo v Republiki Sloveniji, če je letna inflacija višja kot 2%.

Cena toplote je oblikovana na način, da se fiksni strošek obračuna enkrat mesečno. V fiksni ceni toplote so vključeni celotni stroški ponudnika z investicijo, upravljanjem in vzdrževanjem v celotni pogodbeni dobi. Ponudnik ob prijavi poda fiksno ceno za dobavo toplote v EUR/mesec, katera se skozi celotno pogodbeno dobe ne spreminja. Za določitev letnega fiksnega stroška za dobavo toplote, se mesečna cena $C\_{FIKS}$ pomnoži z 12, kot je prikazano v spodnji enačbi.

$C\_{FIKS}- Fiksna cena za dobavo toplote, EUR/mesec $ - poda ponudnik ob prijavi

$$S\_{FIKS}-Letni fiksni strošek za dobavo toplote, EUR$$

$$S\_{FIKS}=C\_{FIKS}∙12$$

VARIABILNA CENA TOPLOTE

Variabilna cena toplote predstavlja ceno energenta – zemeljskega plina (omrežnina in energent ter ostale pritekline vezane na dobavo plina) in garantirani izkoristek vgrajenih naprav. Ponudnik ob prijavi poda izkoristek katerega garantira za celotno pogodbeno dobo in je uporabljen v enačbi za določitev variabilne cene toplote.

Izbira dobavitelja plina za prvo leto obratovanja kotlovnice se izvede 2 meseca pred zagonom rekonstruirane kotlovnice.

Ponudnik garantira ceno energenta (plina), ki mora biti primerljivo konkurenčna.

Pridobivanje ponudb za izbira dobavitelja zemeljskega plina poteka enkrat letno, ponudbe pridobi ponudnik lahko pa ponudbe pridobijo tudi upravnik kotlovnice, upravniki večstanovanjskih stavb ali pa etažni lastniki, izbere se najbolj ugodna ponudba.

Cena zemeljskega plina se določi za vsak mesec na podlagi prejetega računa za zemeljski plin od distributerja in dobavitelja zemeljskega plina – skupni strošek deljen z energijo plina. Variabilna cena toplote se tako spreminja vsak mesec glede na ceno zemeljskega plina. V poletnih mesecih, ko se toplota ne dobavlja, se variabilni del ne obračuna, stroški za zemeljski plin, ki kljub temu nastanejo se prištejejo v prvi mesec, ko se ponovno dobavlja toplota.

$$C\_{VAR}=\frac{C\_{ZEM. PLIN}}{μ\_{SISTEM}}∙100$$

$C\_{VAR}$ – Variabilna cena toplote, EUR/MWh

$C\_{ZEM. PLIN}$ - Cena zemeljskega plina, ki se določi za vsak mesec na podlagi prejetih računov za zemeljski plin kot kvocient skupnega stroška in energije zemeljskega plina, EUR/MWh

$μ\_{SISTEM}$ – Izkoristek sistema (glede na zgornjo kurilno vrednost zemeljskega plina), ki ustreza ogrevalni krivulji pri sistemski temperaturi 80/60 °C ter 100 % obremenitvi kotla in ki ga garantira ponudnik skozi celotno pogodbeno dobo in ga poda ob prijavi, %

Variabilni strošek se obračuna enkrat mesečno glede na variabilno ceno toplote in dobavljeno količino toplote, ki se odčita z obračunskega kalorimetra v kotlovnici.

$$S\_{VAR}=C\_{VAR}∙Q$$

$$S\_{VAR}-Variabilni strošek toplote za ogrevanje, EUR/mesec$$

$$Q-Mesečna dobavljena količina toplote, MWh/mesec$$

Za primerjavo ponudb ponudnikov, ponudnik navede izkoristek, ki ga bo garantiral skozi pogodbeno dobo ($μ\_{SISTEM}$) in prikaže izračun letnega variabilnega stroška za toploto, pri čemer upošteva ceno zemeljskega plina 40,00 EUR/MWh in letno porabo toplote 2.000 MWh. Izračun po spodnji enačbi.

$$S\_{VAR-letni}=\frac{40,00 EUR/MWh}{μ\_{SISTEM}}∙100∙2.000 MWh= \\_\\_\\_\\_\\_\\_\\_EUR/leto$$

SKUPNI LETNI STROŠEK ZA TOPLOTO

Skupni letni strošek za toploto je seštevek fiksnega in variabilne dela.

$$S=S\_{FIKS}+S\_{VAR-letni} [\frac{EUR}{leto}]$$

* 1. MERILA

V kolikor se bo za sklenitev predmetnega pravnega posla zanimalo več ponudnikov, bo upravnik pred sklenitvijo pogodbe s ponudnikom, ki so oddali popolne vloge, izvedel postopek pogajanj. Prav tako bo upravnik v primeru prejema ene vloge, ki ne bo vsebinsko ali finančno sprejemljiva za naročnika, izvedel postopek s pogajanji s ponudnikom. Predmet pogajanj bodo elementi, ki v okviru prejete vloge za naročnika niso sprejemljivi. Povabilo k pogajanjem z opredeljenim protokolom za pogajanja bo posredovano prijavitelju.

V okviru konkurenčnega dialoga z več ponudniki bo merilo za izbor med popolnimi vlogami naslednje: večja beneficija za naročnika, dosežena v obliki nižjih skupnih letnih stroškov za predvideno letno količino predane toplotne energije in z upoštevano izhodiščno ceno zemeljskega plina
40,00 **EUR/MWh**.

Ponudnik mora v ponudbi upoštevati dejstvo, da lahko količina potrebne toplotne energije v pogodbenem obdobju odstopa od predvidenih količin predvsem zaradi ukrepov URE in vremenskih vplivov.

Upravnik bo po končanem postopku konkurenčnega dialoga med popolnimi končnimi ponudbami izbral tisto končno ponudbo, ki bo na podlagi meril ekonomsko najugodnejša in tehnično najustreznejša.

* 1. ZAVAROVANJA
		1. ZAVAROVANJE ZA RESNOST PRIJAVE

Ponudnik mora v vlogi predložiti zavarovanje za resnost prijave v obliki menične izjave in menice v višini 5.000,00 EUR. Zavarovanje za resnost prijave mora veljati najmanj 60 dni preko roka veljavnosti ponudbe, z možnostjo podaljšanja na zahtevo upravnika. V primeru, če prijava zahtevanega zavarovanja za resnost prijave ne bo vsebovala ali to ne bo skladno z zahtevami razpisne dokumentacije ali vzorcem iz razpisne dokumentacije, bo upravnik tako prijavo kot nepopolno izločil iz postopka nadaljnjega ocenjevanja prijav. Zavarovanje za resnost prijave bo unovčeno, če ponudnik umakne ali spremeni prijavo v času njene veljavnosti. Predložena zavarovanja za resnost prijave bodo neizbranim ponudnikom vrnjena po pravnomočnosti odločitve o oddaji razpisa. Izbranemu ponudniku bo zavarovanje za resnost prijave vrnjeno po podpisu pogodbe.

* + 1. VREDNOTENJE PONUDB

Po končanem odpiranju bo strokovna komisija, katero sestavljajo upravnik kotlovnice, zunanji strokovni sodelavec s področja ekonomike ogrevanja ter predstavniki zainteresiranih upravnikov večstanovanjskih objektov kateri se ogrevajo iz skupne kotlovnice, pregledala ponudbe in ugotovila ali izpolnjujejo razpisne pogoje.

Komisija sme zahtevati od kandidatov pojasnila, da bi si pomagala pri pregledu, primerjavi in vrednotenju prijav. Pri tem ne bo dovoljeno, da bi kandidat dopolnjeval ali kakor koli spreminjal svojo prijavo. Posebej ne bo dovoljeno, da bi spreminjal tiste dokumente iz prijave, ki vplivajo na vrednotenje prijave posameznega kandidata (sprememba predmeta, cena in druga merila). Komisija bo zahtevala le take dopolnitve prijav, s katerimi se odpravijo manjša odstopanja od zahtev razpisne dokumentacije in ki v nobenem primeru ne vplivajo na vsebino prijave in ocenjevanje ter razvrščanje posamezne prijave skladno s postavljenimi merili za izbor dobavitelja toplotne energije.

Upravnik sme v soglasju s ponudnikom popraviti računske napake, ki jih odkrije pri pregledu.

Po končanem pregledu in vrednotenju bo strokovna komisija sestavila poročilo v okviru katerega bo navedeno, katere prijave izpolnjujejo razpisne zahteve. Hkrati bodo v poročilu prijave razvrščene tako, da bo razvidno, katera izmed njih najbolj ustreza postavljenim merilom oziroma kakšen je nadaljnji vrstni red glede na ustreznost postavljenim merilom.

* + 1. IZDAJA ODLOČITVE

O izbiri dobavitelja toplotne energije po zaključenem postopku s pogajanji odloči strokovna komisija z izdajo zapisa o predlogu izbire izvajalca.

Upravnik tudi po objavi in tekom postopka razpisa ni zavezan, da izbere izvajalca oziroma dobavitelja toplotne energije. Če upravnik v postopku izbire ne izbere dobavitelja toplotne energije bo o tem obvestil ponudnike in se postopek izbire zaključi.

Upravnik sme vse do sklenitve pogodbe o oskrbi s toplotno energijo izločiti kandidata, ki najbolj ustreza postavljenim merilom, in izbrati naslednjega na ocenjevalni lestvici, če nastopijo okoliščine, ki kažejo na to, da kandidat ne bo mogel izpolnjevati obveznosti iz pogodbe.

Upravnik kotlovnice bo o predlaganem izboru ponudnika za rekonstrukcijo kotlovnice seznanil vse solastnike kotlovnice (etažne lastnike stanovanj katera se ogrevajo iz skupne kotlovnice) ter preko upravnikov več-stanovanjskih objektov pričel z zbiranjem soglasij za izvedbo predmetnega posla za kar je potrebno soglasje vsaj 50% etažnih lastnikov vsakega od objektov kateri se ogrevajo iz skupne kotlovnice.

* + 1. SKLENITEV POGODBE

Izbrani ponudnik je dolžan najkasneje v petnajstih (15) dneh po prejemu pogodbe v podpis upravniku vrniti podpisano pogodbo o oskrbi z energijo, sicer upravnik lahko sklepa, da ponudnik od podpisa pogodbe odstopa. Pogodba je sklenjena, ko jo podpišejo vse pogodbene stranke in postane veljavna z dnem podpisa.

Pogodbo o oskrbi s toplotno energijo z izbranim ponudnikom v imenu uporabnikov (etažnih lastnikov večstanovanjskih objektov) sklene upravnik kotlovnice.

1. OBRAZCI ZA SESTAVO PONUDBE
	1. OVOJNICA

|  |  |
| --- | --- |
| **POŠILJATELJ (PONUDNIK):** | **PREJEMNIK (UPRAVNIK):** |
|  |  |
| **PRIJAVA NA ZA RAZPIS ZA****rekonstrukcijo kotlovnice na Ulici solidarnosti 5, Litija ter oskrba s toplotno energijo po modelu energetskega pogodbeništva** |
| **»NE ODPIRAJ PRED POTEKOM ROKA ZA ODDAJO PRIJAV!«** |
| **DATUM IN URA PREJEMA PRIJAVE:****(izpolni vložišče upravnika)** |  |

* 1. PONUDBA št. \_\_\_\_\_\_\_\_\_\_\_

|  |  |  |  |
| --- | --- | --- | --- |
| **NASTOPAMO** | **SAMOSTOJNO** | **S PARTNERJI** |  |
| **OSNOVNI PODATKI PONUDNIKA / PARTNERJA** |
| **NAZIV ALI IME** |  |
| **NASLOV** |  |
| **ZAKONITI ZASTOPNIK** |  |
| **POOBLAŠČENA OSEBA ZA PODPIS PRIJAVE** |  |
| **POOBLAŠČENA OSEBA ZA PODPIS POGODBE** |  |
| **DAVČNA ŠTEVILKA** |  |
| **MATIČNA ŠTEVILKA** |  |
| **POSLOVNI RAČUN(I)** |  |
| **TELEFON** |  |
| **ELEKTRONSKA POŠTA** |  |
| **KONTAKTNA OSEBA** |  |

**Glavni ponudbeni postavki za dobavo toplote:**

|  |  |  |
| --- | --- | --- |
| **POSTAVKA** | **Vrednost** | **Enota** |
| **3.2.1 Fiksna cena za dobavo toplote, EUR/mesec brez DDV** |  | EUR/mesec |
| **3.2.2 Garantirani izkoristek sistema glede na zgornjo kurilno vrednost, %** |  | % |

**Izračun letnega stroška za toploto glede na predvideno količino toplote in izhodiščno ceno plina:**

|  |  |  |
| --- | --- | --- |
| **POSTAVKA** | **Vrednost** | **Enota** |
| **3.2.3 Letni fiksni strošek za dobavo toplote, EUR/leto brez DDV** |  | **EUR/leto** |
| **3.2.4 Izhodiščna cena zemeljskega plina, EUR/MWh** | **40,00** | **EUR/MWh** |
| **3.2.5 Variabilna cena toplote, EUR/MWh** |  | **EUR/MWh** |
| **3.2.6 Predvidena letna količina dobavljene toplote** | **2.000** | **MWh** |
| **3.2.7 Letni variabilni strošek za toploto** |  | **EUR/leto** |
| **3.2.8 Skupni letni strošek za toploto** |  | **EUR/leto** |

|  |  |
| --- | --- |
| **VELJAVNOST PONUDBE** | **120 dni po roku za oddajo prijav** |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE PONUDNIKA** | **PODPIS IN ŽIG** |
|  |  |  |  |

*V primeru skupne prijave je potrebno obrazec izpolniti za vsakega posameznega parterja. Vrednost ponudbe izpolni samo ponudnik oziroma glavni partner.*

* 1. POOBLASTILO ZA PRIDOBITEV POTRDIL IZ URADNIH EVIDENC

|  |  |
| --- | --- |
| **PONUDNIK/PARTNER****(naziv)** |  |
| **Matična številka**  |  |
| **Naslov**  |  |
| **ZAKONITI ZASTOPNIK (ime in priimek)** |  |
| **EMŠO** |  |
| **Datum rojstva** |  |
| **Kraj rojstva** |  |
| **Naslov stalnega bivališča** |  |
| **Naslov začasnega bivališča** |  |
| **Državljanstvo** |  |
| **Prejšnji priimek** |  |
| **POOBLASTILO** | **Spodaj podpisani zakoniti zastopnik ponudnika/partnerja v okviru dane ponudbe za rekonstrukcijo kotlovnice in oskrbe s toplotno energijo na lokaciji Ulica Solidarnosti, pooblaščam upravnika »Komunalno stanovanjsko podjetje Litija d.o.o., Ponoviška cesta 15, 1270 Litija«, da za potrebe preverjanja izpolnjevanja razpisnih pogojev navedenega razpisa od ustreznega organa, ki vodi evidenco citiranih podatkov, zame in za podjetje, ki ga zastopam, pridobi ustrezno potrdilo.** |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

*V primeru, da ponudnik potrebuje več obrazcev, jih lahko razmnoži.*

*V primeru prijave, v kateri ponudnik nastopa s partnerji, je potrebno navedeno pooblastilo predložiti tudi za vse partnerje.*

* 1. IZJAVA PONUDNIKA

Spodaj podpisani zakoniti zastopnik oziroma pooblaščenec ponudnika *(navesti naziv ponudnika oziroma parterja)*

|  |
| --- |
|  |

(v nadaljevanju: ponudnik), ki se prijavlja na razpis za ***rekonstrukcijo kotlovnice in oskrbo s toplotno energijo na lokaciji ulica Solidarnosti 5, Litija***, v imenu ponudnika pod kazensko in materialno odgovornostjo izjavljam, da:

* smo seznanjeni s pogoji, merili, pogodbenimi določili in ostalo vsebino razpisne dokumentacije za predmetni razpis ter jih v celoti sprejemamo;
* so vsi podatki, ki smo jih podali v prijavi, resnični;
* za podane podatke in njihovo resničnost prevzemamo popolno odgovornost;
* za ta posel ne sodelujemo v nobeni drugi prijavi niti kot samostojni ponudnik niti kot partner pri skupnem poslu;
* bomo zagotovili ustrezne tehnične, kadrovske in druge zmogljivosti za kvalitetno izvedbo celotnega razpisa v predvidenem roku, skladno z zahtevami iz razpisne dokumentacije in pravili stroke.
* bomo pri izvajanju storitev zagotovili, da se izpolnijo tehnične zahteve, kot izhajajo iz predmetne razpisne dokumentacije;
* bomo upravnika takoj pisno obvestili o morebitnih spremembah zgoraj navedenih okoliščin, ki bodo nastale v katerikoli fazi realizacije razpisanega posla, za katerega se prijavljamo;
* ponudnik soglaša, da bo v primeru, če bo v okviru razpisa izbran kot najugodnejši ponudnik s popolno ponudbo, na poziv upravnika slednjemu v roku 8 dni od prejema poziva, posredoval podatke o:
* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njimi povezane družbe.

**S podpisom te izjave ponudnik potrjujem tudi izpolnjevanje spodnjih pogojev:**

* Da ponudnik in vsak njegov zakoniti zastopnik, v kolikor gre za pravno osebo, ni bil pravnomočno obsojen zaradi kaznivih dejanj povezanih z delovanjem družne, ki so opredeljena v., 211., 225. do 264. in 294. členu Kazenskega zakonika RS.
* Prijavitelj na dan oddaje prijave:
* ni v postopku prisilne poravnave ali zanj ni podan predlog za začetek postopka prisilne poravnave in sodišče o tem predlogu še ni odločilo;
* ni v stečajnem postopku ali zanj ni podan predlog za začetek stečajnega postopka in sodišče o tem predlogu še ni odločilo;
* ni v postopku prisilnega prenehanja in zanj ni podan predlog za začetek postopka prisilnega prenehanja in sodišče o tem predlogu še ni odločilo in z njegovimi posli iz drugih razlogov ne upravlja sodišče in ni opustil poslovne dejavnosti in ni v katerem koli podobnem položaju.
* da je registriran za opravljanje dejavnosti, ki je predmet razpisa;
* da ima sklenjeno zavarovanje za odgovornost proti tretjim osebam;
* ima ustrezno organiziranost in zagotovitev lastne 24 urne dežurne službe za zagotavljanje varnega in zanesljivega obratovanja vgrajenega sistema.
* ima redno zaposlenega vsaj enega strokovnjaka tehnične stroke (strojne ali elektro) s pridobljenimi certifikati za naslednja področja: evropski energetskih menedžer, strojnik centralnega ogrevanja;
* je poravnal davke in prispevke (v vrednosti 50 EUR ali več) in druge obvezne dajatve (v vrednosti 50 EUR ali več) v skladu s predpisi RS;
* da je imel v zadnjih treh poslovnih letih 2020, 2019 in 2018 (če posluje manj kot 3 leta, v obdobju, odkar posluje) povprečni letni prihodek najmanj 5.000.000,00 EUR. Da je finančno in poslovno sposoben, kar za gospodarske družbe pomeni, da imajo bonitetno oceno na dan izdaje S.BON-1/P obrazca ali enakovrednega bonitetnega poročila, ki bonitetno poročilo pripravlja na podlagi metodologije BASEL II, najmanj SB6 ali enakovredna bonitetna ocena
* da v zadnjih 6 mesecih pred objavo razpisa na uradni spletni strani naročnika ni imel blokiranih transakcijskih računov; *(velja le za gospodarske družbe);*
* da na dan pred sestavitvijo bonitetne informacije in v zadnjih 6 mesecih podjetje ni imelo dospelih neporavnanih obveznosti; *(velja le za gospodarske družbe);*
* Ponudnik je v zadnjih petih letih pred objavo razpisa uspešno izvedel najmanj pet (5) referenčnih del, ki zajemajo izvedbo storitev energetske sanacije kotlovnic na ločenih objektih po principu energetskega pogodbeništva iz katerih oskrbuje naročnika s toplotno energijo. Sanirani energetski sistemi morajo izkazovati načrtovane prihranke.
* Ponudnik ima izdelano idejno rešitev rekonstrukcije kotlovnice in oskrbe z energijo.

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE PONUDNIKA** | **PODPIS IN ŽIG** |
|  |  |  |  |

*V primeru skupne prijave je potrebno obrazec izpolniti za vsakega posameznega partnerja.*

* 1. PODATKI O REFERENČNEM DELU

|  |
| --- |
| **PODATKI O NOMINIRANIH REFERENČNIH DELIH** |
| **NAZIV PROJEKTA OSKRBE**  | **NAROČNIK** | **LETO IZVEDBE**  | **TRAJANJE POGODBE** | **KONTAKTNA OSEBA POTRJEVALCA REFERENCE** | **TELEFON IN ELEKTRONSKI NASLOV KONTAKTNE OSEBE** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

*V primeru, da ponudnik potrebuje več obrazcev, jih lahko razmnoži.*

* 1. MENIČNA IZJAVA ZA RESNOST PRIJAVE

|  |
| --- |
| **IZDAJATELJ MENICE** |
| **NAZIV ALI IME** |  |
| **NASLOV** |  |

Za zavarovanje resnosti prijave v okviru razpisa **za rekonstrukcijo kotlovnice ter oskrbo s toplotno energijo na lokaciji Ulica Solidarnosti 5, Litija** izročamo Komunalno stanovanjskemu podjetju Litija d.o.o., Ponoviška cesta 15, 1270 Litija, eno (1) bianco menico, ki jo je podpisala pooblaščena oseba:

|  |  |  |
| --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE** |
|  |  |  |

S to izjavo upravnika pooblaščamo, da lahko bianco menico izpolni v vseh neizpolnjenih delih za znesek 5.000,00EUR, in da na menico vpiše klavzulo »brez protesta«.

Upravnika nadalje pooblaščamo, da menico domicilira pri katerikoli banki, ki vodi naš transakcijski račun.

Upravnik lahko menico unovči v primeru, če v času veljavnosti prijave, dane v okviru zgoraj navedenega razpisa, le-to umaknemo ali spremenimo.

Hkrati nepreklicno in brezpogojno pooblaščamo katerokoli banko, ki vodi naš transakcijski račun, da v korist upravnika unovči navedeno menico v znesku 5.000,00 EUR v breme denarnih sredstev na našem transakcijskem računu.

Upravnik lahko predloži menico v izplačilo najkasneje do vključno dne **30.8.2021**.

Priloga: ena (1) bianco menica

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

* 1. ZAVAROVANJE

 Zavarovanje za primer poškodb oseb in škode na premoženju

Ponudnik mora najkasneje v 15 dneh od sklenitve te pogodbe upravniku predložiti dokazilo o zavarovanju za primer poškodb oseb in škode na premoženju, ki jo pri opravljanju ali v zvezi z opravljanjem pogodbenih obveznosti povzroči ponudnik ali pri njem zaposlene osebe etažnim lastnikom ali tretjim osebam.

Ponudnik je dolžan vzdrževati veljavnost zavarovanja iz predhodnega odstavka skozi celotno trajanje te pogodbe in na zahtevo upravnika le-temu predložiti ustrezno dokazilo o veljavnosti zavarovanja.

* 1. INFORMATIVNI KONCEPT IZVAJANJA OBVEZNOSTI REKONSTRUKCIJE KOTLOVNICE IN OSKRBE Z ENERGIJO

Ponudnik poda informativni predlog izvajanja storitve rekonstrukcije kotlovnice in oskrbe s toplotno energijo. Upravnik v fazi konkurenčnega dialoga predstavi osnutek pogodb, kateri je osnova za konkurenčni dialog.

Litija, 18.3.2021

Javno podjetje

Komunalno stanovanjsko podjetje Litija d.o.o.

direktor:

Roman Ciglar, dipl.ing.str.